text: ,
  Denne tekst har jeg selv plukket fra et essay, skrevet af matematikstuderende Johanne Hvidberg Conradsen. Et blandt mange studenteressays med tankevækkende iagttagelser af denne underlige tid. Hold da op, hvor den stemningsrapport fra coronatiden bare holder, holder, holder – ligesom året 2020, der blev et ekko af sig selv med dage, der gik i ring.
  Ja, nu er vi blevet sendt hjem - igen.
  Her kommer listen overi året, der snart er gået.
  Heldigvis blev KU ikke sat på ”hold” af coronaen. Takket være jeres vedholdenhed, udholdenhed og holdånd.
  Her kommer listen over det (på KU i 2020
  I dag har jeg tændt et elektrisk lys – og ikke et stearinlys. Det er ikke kun til ære for KU-alumne og fysiker H.C. Ørsted. Ham fejrer vi i år, eftersom han opdagede elektromagnetismen for 200 år siden. Det er også, fordi levende lys og håndsprit er en farlig cocktail.
  Men derlys forude for universitetet. I år har vi ikke kun fået 8.000 nye studerende. Vi har også 5,6 mio. nye borgere i den akademiske republik. Pandemien har bragt videnskaben helt ind i tv-stuerne. Professor Allan Randrup har vippet Jes Dorph og Kåre Quist af pinden som vor tids Mr. News – eller i hvert fald Mr. Corona News. Ung som gammel ved nu, hvad en virolog er. Nyhedsværter bruger ordet epidemiologi i flæng. Og politikere taler om smittekurver, kontakttal, vaccinekandidater, aerosoler – og endda zoonoser, som er mit felt. Det er videnskabens sprog: nuanceret, faktuelt, evidensbaseret.
  I en nødsituation satte samfundet ressourcer ind på at ondulere en pandemi – og nu er kuren måske snart klar. Takket være den globale videnskabelige landsby, som KU er en metropol i. Tænk, hvis samfundet og politikerne lyttede ligeså meget til videnskaben, når vi skal løse det næste store samfundsproblem. Tænk, hvis vi kunne mobilisere den samme akutte handlingsvilje, når det gælder klimaet og en bæredygtig fremtid for alle planetens indbyggere af dyr og planteliv.
  KU skal nok holde ved og holde fast og holde ud, næste gang verden har brug for videnskabens holdbare samfundsløsninger. Det gælder også de problemer, vi endnu ikke kender. Det er dybest set den gode grund til den dybe grundforskning. Den begynder som avanceret undergrundsmusik, men ender ofte som et mainstreamhit.
  Jeg håber, at I kan holde fri med jeres nære og kære i den kommende tid - og at I dermed også kan sætte hjemmearbejdspladsen på hold, selvom den er så tæt på.
  Glædelig jul og godt nytår.
  